117ο Κογκρέσο των Ηνωμένων Πολιτειών

Το 117ο Κογκρέσο των Ηνωμένων Πολιτειών (117th United States Congress), ήταν η 117η διετής συνεδρίαση του νομοθετικού κλάδου της ομοσπονδιακής κυβέρνησης των ΗΠΑ, που αποτελείται από το διθάλαμο ομοσπονδιακό νομοθετικό σώμα των ΗΠΑ (Κογκρέσο), την Βουλή των Αντιπροσώπων, και την Γερουσία. Το 117ο Κογκρέσο, συνήλθε στο Καπιτώλιο πρώτη φορά, στις 3 Ιανουαρίου 2021 (κατά τη λήξη της θητείας του 45ου Προέδρου Τραμπ) και έληξε στις 3 Ιανουαρίου 2023 (κατά το μεσοδιάστημα της προεδρίας του Τζο Μπάιντεν). Στις εκλογές του 2020, η Βουλή των Αντιπροσώπων, παρέμεινε υπό την πλειοψηφία του Δημοκρατικού Κόμματος, ενώ η Γερουσία από τις 3 έως τις 20 Ιανουαρίου, υπό την πλειοψηφία του Ρεπουμπλικανικού Κόμματος. Στις 20 Ιανουαρίου 2021, με την ανάληψη της προεδρίας Μπάιντεν-Χάρις, η Γερουσία έχοντας 50 μέλη του Δημοκρατικού και 50 μέλη του Ρεπουμπλικανικού Κόμματος, πέρασε στην πλειοψηφία του Δημοκρατικού Κόμματος, λόγω της ύπαρξης Δημοκρατικής αντιπροέδρου των ΗΠΑ.

 3 Ιανουαρίου 2021: Το 117ο Κογκρέσο ξεκινά επίσημα τις εργασίες του, με τους Δημοκρατικούς να διατηρούν την πλειοψηφία τους στη Βουλής των Αντιπροσώπων (222-211), και τους Ρεπουμπλικανούς να κατέχουν την πλειοψηφία (51-49) της Γερουσίας. 5 Ιανουαρίου 2021: Οι επαναληπτικές εκλογές για τις δύο έδρες της Γερουσίας, στη Τζόρτζια, αναδεικνύουν νικητές αμφότερους τους Δημοκρατικούς υποψηφίους, Τζον Όσοφ και Ράφαελ Γουόρνοκ. 6 Ιανουαρίου 2021: Διαδηλώσεις και εισβολή στο Αμερικανικό Καπιτώλιο, από τους οπαδούς του απερχόμενου προέδρου Τραμπ, εν όψει της πιστοποίησης των αποτελεσμάτων του εκλεκτορικού κολλεγίου. Μέχρι το βράδυ, ο όχλος είχε απομακρυνθεί και η καταμέτρηση των εκλεκτορικών ψήφων επαναλήφθηκε, με την πιστοποίηση να ανακοινώνεται επίσημα στις 03:00 π.μ. της 7ης Ιανουαρίου 2021. 13 Ιανουαρίου 2021: Η Βουλή των Αντιπροσώπων, καταθέτει πρόταση αποπομπής (Impeachment) για τον απερχόμενο Πρόεδρο των ΗΠΑ, Ντόναλντ Τραμπ, με την κατηγορία της υποκίνησης εισβολής στο Καπιτώλιο στις 6 Ιανουαρίου. 20 Ιανουαρίου 2021: Ο Τζο Μπάιντεν, ορκίζεται 46ος Πρόεδρος των Ηνωμένων Πολιτειών, στο Καπιτώλιο. 20 Ιανουαρίου 2021: Με την ορκωμοσία της Κάμαλα Χάρις ως 49η Αντιπρόεδρος των Ηνωμένων Πολιτειών, και με την ορκωμοσία των τριών νέων Δημοκρατικών Γερουσιαστών, Όσοφ, Γουόρνοκ και Παντίγια (ως διορισμένος αντικαταστάτης της έδρας της Κάμαλα Χάρις), ο έλεγχος και η πλειοψηφία της Γερουσίας, περνάει στους Δημοκρατικούς, με 50 έδρες για τους Δημοκρατικούς, 50 έδρες για τους Ρεπουμπλικανούς και την Κάμαλα Χάρις, ως Πρόεδρο της Γερουσίας. 25 Ιανουαρίου 2021: Η Βουλή των Αντιπροσώπων, στέλνει επίσημα στην Γερουσία, τα άρθρα της κατηγορίας του (πλέον) πρώην προέδρου, Ντόναλντ Τραμπ. 3 Φεβρουαρίου 2021: Οι Δημοκρατικοί Γερουσιαστές, αναλαμβάνουν την προεδρία και τον έλεγχο των επιτροπών της Γερουσίας. 4 Φεβρουαρίου 2021: Η Βουλή των Αντιπροσώπων, ψηφίζει υπέρ της απομάκρυνσης (230-199) από τις επιτροπές εκπαίδευσης, εργασίας και προϋπολογισμού, την Ρεπουμπλικανή βουλευτή από την 14η περιφέρεια της Τζόρτζια, Μάρτζορι Τέιλορ Γκριν, για την αντικοινοβουλευτική και αντιδεοντολογική συμπεριφορά της κατά το προηγούμενο διάστημα. 9 έως 13 Φεβρουαρίου 2021: Η δεύτερη δίκη για καθαίρεση του πρώην προέδρου Ντόναλντ Τραμπ, στη Γερουσία των ΗΠΑ. Η τελική απόφαση (57-43), αν και πλειοψηφήσε αριθμητικά υπέρ της καθαίρεσης, δεν κατάφερε να συγκεντρώσει την απαιτούμενη πλειοψηφία των 2/3 (67/100) της Γερουσίας. 28 Απριλίου 2021: Ομιλία του προέδρου Τζο Μπάιντεν, στην ετήσια Κοινή Συνεδρίαση του Κογκρέσου. 1 Μαρτίου 2022: Ομιλία του προέδρου Τζο Μπάιντεν, στην ετήσια Κοινή Συνεδρίαση του Κογκρέσου. 3 Ιανουαρίου 2023: Λήξη του 117ου Κογκρέσου. Ομοσπονδιακή Κυβέρνηση των Ηνωμένων Πολιτειών Κογκρέσο των Ηνωμένων Πολιτειών Γερουσία (ΗΠΑ) Βουλή των Αντιπροσώπων (ΗΠΑ) Δημοκρατικό Κόμμα (ΗΠΑ) Ρεπουμπλικανικό Κόμμα (ΗΠΑ)